281. viteška oslobodilačka brigada "Nesib Malkić"
281. viteška oslobodilačka brigada "Nesib Malkić" bila je živinička brigada 2. korpusa Armije Republike Bosne i Hercegovine tokom rata u Bosni i Hercegovini. Osnovana je u februaru 1993. godine. U njen sastav ušli su Sprečanski bataljon, Dubravski bataljon, 1. živinički bataljon i Šerićki odred. Većina boraca bila je iz Živinica, mada je u Sprečanskom bataljonu bilo i boraca sa područja Kalesije. Za svoje zasluge u odbrani države brigada je proglašena "viteškom", a njen prvi komadant Nesib Malkić odlikovan je Ordenom heroja oslobodilačkog rata. Nakon njegove pogibije, brigada je nazvana po njemu.